# Gudstjeneste med andakt om adventskransen

Utviklet av Kvikne Menighet

**Materiell:**

En stor flytteeske med grankvister, en litt mindre esker med pynt til adventskransen (f.eks. nøtter, kanel og nellik, epler, store gule stjerner (papp), noe gyllent (juletrekuler e.l.), noe rødt (bånd f.eks.) og fire store (!) lys, husk: fyrstykker!

**Inngangsord**:

I dag begynner en veldig spesiell tid. Vi forbereder oss til jul, til å feire bursdagen til Jesus. Vi feirer advent.

Noen av oss har allerede begynt å feire i går. Fireåringer fra Kvikne var på barnefest sammen med foreldre, … og… var også med. Vi har sunget, danset og spist sammen og vi har laget pynt til kirken i dag. Er ikke det blitt fint?

Hjertelig velkommen til familiegudstjeneste i Kvikne kirke!

**Andakt med aksjon**

**Vi lager en stor adventskrans**

*Jeg kommer inn med en stor eske (gran). Spenning og forventninger!*

Hvem har lyst til å åpne den?

Hva er inn i den?

Gran! Hvorfor det?

Jo da, det er jo 1. advent i dag og vi har ingen adventskrans!

Den skal vi lage nå.

Jeg trenger hjelp!

*Barna kommer frem.*

Nå skal vi lage en stor krans.

Men hvorfor er adventskransen egentlig rundt?

Adventskransen er rundt, fordi den har ingen begynnelse og ingen ende. Adventskransen symboliserer uendelighet. Den er så uendelig som Guds kjærlighet er overfor oss.

Og hvorfor bruker vi grønne grener?

Grønn er håpets og livets farge. Grønnfargen sier: Midt i vinter, i mørke og kulde kan vi menneskene håper.

Men vi trenger jo mye mer.

Hvor er pynten?

*En voksen kommer med den andre store esken.*

Får vi se hva som er inn i den?

Nå skal vi pynte kransen.

Nøtter: Nøtter er symbolet for alt som er bitter og trist og alt det vi ikke liker. Vi kan komme med alt dette til Gud, han skal trøste og hjelpe.

Kanel og nellik: Det lukter godt og minner oss på fjerne land og de tre vise menn som er reist langt for og gi verdifulle krydder, salver og gul som gaver til Jesus.

Epler: Vi tenker på eplet i paradiset og at Jesus har gjennom livet sitt tatt fra oss alt som fjerner oss fra Gud.

Stjerner: En stjerne har vist de tre vise menn veien til krybben.

Gull: Vi bruker gull for å vise hvor verdifull Guds kjærlighet er for oss. Vi gleder oss over det og er takknemlige.

Noe rødt: Rødt symboliserer mye: kjærlighet, kraft, varme, men også blod. Rødt minner oss på Jesus liv og død. Vi skal tenke på hele hans liv og også døden hans når vi forbereder oss på at han kommer.

Fortsatt noe som mangler: Lysene: Vi bruker fire lys. Et lys til de fire himmelretninger: øst, vest, sør, nord, men også: et lys til hver søndag. Lyset viser oss veien til jul. Vi venter på Guds store gave.

Nå skal vi tenne det første lyset!

Når året er på det mørkeste vil vi tenne et lys

for julen som snart er her

for Jesus, født i Betlehem

for engelens bud om fred og velvilje

for stjernen som leder oss alle til Jesus.

Måtte lyset fra vår adventstaket minne oss om himmelens lys.